Nr. L 186/50 De Europæiske Fællesskabers Tidende 13. 7. 84 KOMMISSIONENS BESLUTNING af 20. juni 1984 om godkendelse af det af den italienske regering fremlagte program for 1984 over foranstaltninger vedrørende omstruktureringer af systemet for landbrugs- undersøgelser i Italien (Kun den italienske udgave er autentisk)  (84/353/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets beslutning 81/518/EØF af 6. juli 1981 om omstrukturering af systemet for land- brugsundersøgelser i Italien ()), særlig artikel 4, para- graf 3, og ud fra følgende betragtninger : I overensstemmelse med artikel 4, stykke 1, i nævnte beslutning har den italienske regering fremlagt det årlige program over de påtænkte foranstaltninger i 1984 ; det fremlagte program vil kunne tjene til i Italien at indføre et system for landbrugsstatistiske undersøgel- ser, som kan opfylde Fællesskabets behov for statistiske oplysninger på dette område ; den italienske regering har endvidere fremlagt en rede- gørelse over gennemførelsen af programmet for foregå- ende år; ] ()) EFT nr. L 195 af 18. 7. 1981, s. 48. de i denne beslutning fastsatte foranstaltninger er i overensstemmelse med udtalelse fra Den stående land- brugsstatistiske Komité — VEDTAGET FØLGENDE BESLUTNING : Artikel 1 Det af den italienske regering fremlagte program over foranstaltninger i 1984 vedrørende omstrukturering af systemet for landbrugsundersøgelser i Italien godken- des. | Artikel 2 Denne beslutning er rettet til Den italienske Republik. Udfærdiget i Bruxelles, den 20. juni 1984. På Kommissionens vegne Richard BURKE Medlem af Kommissionen